રાણપુર શહેરમા આવેલી જન્મભૂમિ હાઈસ્કૂલમા ૧૭ વર્ષથી ફરજ બજાવતા શિક્ષકની પ્રમોશન સાથે બદલી થતી હોવાની જાણ વિદ્યાર્થીઓને થતા આ હાઈસ્કૂલના વિદ્યાર્થીઓએ ભૂખ હડતાલ ઉપર ઉતરી શિક્ષણકાર્યનો બહિષ્કાર કરી આ શિક્ષકની બદલી બંધ રાખવા માટે રજુઆત કરી હતી.રાણપુરની ધી જન્મભૂમિ હાઈસ્કૂલ આવેલી છે. આ હાઈસ્કૂલમા ૮૦૦ થી ૯૦૦ વિદ્યાર્થીઓ અભ્યાસ કરે છે. આ શાળામા વર્ષ ૨૦૦૨ થી માધ્યમિક શિક્ષક તરીકે વનરાજસિંહ ચાવડા જોડાયા હતા અને તેઓ ૧૭ વર્ષથી શિક્ષક તરીકે આ હાઈસ્કૂલમા ફરજ બજાવી રહ્યા છે.